Volkseie Museumraadverklaring oor ABO-naamsverandering | Die Vryburger
Volkseie Museumraadverklaring oor ABO-naamsverandering
December 3, 2015 - Nuus - 1 comment
Na aanleiding van die Minister van Kuns en Kultuursake, Nathi Mthethwa, se verklaring dat die naam van die Anglo-Boere Oorlog na Suid-Afrikane oorlog verander moet word, reageer die Volkseie Museumraad, as kultuurorganisasie soos volg:
1. So 'n naamsverandering bots met die lewenswerklikheid.
'n Naam druk identiteit uit. Die voorgestelde naam kom neer op identiteit-loosheid, so asof S.A. bewoon word deur 'n identiteitlose massa. Die naam A.B.O. sê dat die Britse Ryk primêr met die Boerevolk in 'n oorlog gewikkel was. Die inmenging van Brittanje het die volkere naasbestaan in Suid-Afrika negatief beïnvloed.
Die Boere-Afrikanervolk is as inheemse volk in S.A. deur die Here geroep om saam met die ander (12) inheemse volksgroepe in 'n ordelike naasbestaan te leef. Roeping is slegs moontlik met behoud van identiteit van (al) die volksgroepe met hulle tale. Aftakeling tot identiteitloosheid bevredig niemand nie.
2. Die voorgestelde naamsverandering bots met die historiese werklikheid.
Die doel van die oorlog was, in Milner se woorde gedurende en na die oorlog "to wipe out the last traces of Afrikanderism." Dit sê tog in duidelike taal dat dit teen die Boere-Afrikanervolk gemik was. Soortgelyke uitsprake van Milner, Kitchener, Britse politici en Britse koerantgroepe sal bladsye vul.
As die naam A.B.O. verander na die S.A. oorlog, waar pas ander oorloë, soos die Difaqana-oorloë (+ 1815-1836) en die Anglo-Zoeloe-oorlog van 1879 in? Was dit almal oorloë van 'n breër Suid-Afrikaanse massa?
3. Ons doen 'n beroep op die minister van kultuursake om massafisering te laat en hom toe te spits op die uitbouing van kultuurwaardes, tale, volksidentiteite, van al die volke in S.A. Dit sal orde, naasbestaan en eiewaardigheid bevorder.
One thought on "Volkseie Museumraadverklaring oor ABO-naamsverandering"
Dirk Hall December 5, 2015 at 11:39 pm
My oorlede Pa was 'n polisieman. Daardie jare was hulle nog elke drie tot vyf jaar van plek tot plek verplaas. hy was 'n sersant en later 'n adjudant offisier. Die gevolg was dat elke klein dorpie sy voorland was. dirkiesdorp, Wakkerstroom Amersfoord Volksrust en so kan ek aangaan.
op die plekkies het egter altyd baie tyd in die biblioteek spandeer. Daar was daardie jare baie verhale oor die oorlog in boeke te vinde. Dit was nog daardie groene, bloues en rooies met die titel en outeur in goud daarop aangebring.
Die boeke het altyd gepraat van die drie jarige oorlog. Hoe kon ek wegraak in die slagveld so tussen die blaaie van die boeke. Ek het die oorlog op my eie gewen in vele van my drome.
Vandag nog haat ek 'n Engelsman met 'n passie. Hoe dit ook al sy, dit is eers later en op hoërskool dat ek die term anglo boere oorlog raak geloop het.
Hier op Nelspruit verander ding in die biblioteek teen Afrika pas. Ek kon weer 'n paar van die ou boeke lees. Steed het die term driejarige oorlog daarin verskyn. Die slag van Delmanuta, Berg en Dal, Lydenburg Long Tom pas en baie ander.
Die punt is die outeurs van daardie tyd het nie die term Anglo Boere Oorlog gebruik nie. Selfs later skrywers soos \pj schoeman het nog gepraat van die driejarige oorlog. Hy had weer 'n versoenende benadering tot die Engelsman gehad wat tussen die Boere op die plase kom bly het.
Onlangs weer het ek die dagboek van 'n moeder uit die Mafikengse konsebtrasiekamp gelees waar sy dit term driejarige oorlog gebruik het. haar klein kinders het die dagboek in 2013 op die internet beskikbaar gestel.
Is die term Anglo Boere Oorlog dan werklik belangrik.
wat ek wel uit al die boeke geleer het was dat die Volk nooit opgehou bid het nie. Selfs nie met hulle terugkeer na hulle vervoeste plase nie. Selfs nie verwyt het met die kinderlykies wat agtergebly het in die helkampe nie.